M E S T O  S E N E C

Mierové námestie č. 8, 903 15 Senec

**Všeobecne záväzné nariadenie č. 1/2023, o určení výšky finančných prostriedkov na prevádzku a mzdy na žiaka základnej umeleckej školy, dieťa materskej školy a dieťa školského zariadenia na rok 2023.**

Mestské zastupiteľstvo v Senci, na základe samostatnej pôsobnosti podľa článku 68 Ústavy Slovenskej republiky, podľa § 6 a § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov, a § 6 ods. 2 a ods. 12 písm. c) zákona č. 596/2003 Z. z o štátnej správe v školstve a školskej samospráve a o zmene a doplnení niektorých zákonov v znení neskorších predpisov

**vydáva**

# toto všeobecne záväzné nariadenie *(ďalej len „VZN“)*:

**Čl. 1**

**Úvodné ustanovenia**

Toto VZN určuje výšku finančných prostriedkov v kalendárnom roku 2023 na prevádzku a mzdy na žiaka základnej umeleckej školy, dieťa materskej školy, dieťa školského zariadenia (Školský klub detí, Školská jedáleň), ktoré sú v zriaďovateľskej pôsobnosti Mesta Senec.

**Čl. 2**

**Výška a účel finančných prostriedkov**

1. Určenie výšky finančných prostriedkov pre kalendárny rok 2023 na prevádzku a mzdy na žiaka základnej umeleckej školy, dieťa materskej školy a dieťa školského zariadenia, ktorých zriaďovateľom je mesto Senec, je uvedené v Prílohe č. 1 tohto nariadenia.
2. Na použitie poskytnutých finančných prostriedkov základnej umeleckej škole, materskej škole a školskému zariadeniu sa vzťahuje zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.
3. Prijímateľ finančných prostriedkov je oprávnený použiť finančné prostriedky len na úhradu osobných a prevádzkových nákladov a pri jej použití musí zabezpečiť hospodárnosť, efektívnosť a účinnosť jej použitia.
4. Finančné prostriedky poskytnuté pre základné umelecké školy, materské školy a školské zariadenia sa poukazujú mestu Senec podľa zákona č. 564/2004 Z.z. o rozpočtovom určení výnosu dane z príjmov územnej samospráve v znení neskorších predpisov a nariadenia vlády SR č. 668/2004 Z.z. o rozdeľovaní výnosu dane z príjmov územnej samospráve v znení neskorších predpisov.
5. Materské školy, základná umelecká škola a školské zariadenia, ktorých zriaďovateľom je Mesto Senec sú povinné v zmysle tohto VZN vypracovať návrh rozpočtu na príslušný kalendárny rok a predložiť ho zriaďovateľovi v termíne ním určenom.
6. Objem finančných prostriedkov poskytnutých materským školám, základnej umeleckej škole a školským zariadeniam, ktorých zriaďovateľom je Mesto Senec sa skladá zo 100% dotácie (finančných prostriedkov) určenej na dieťa alebo žiaka z podielových daní určených pre školstvo podľa počtu detí, žiakov a poslucháčov podľa stavu k 15. septembru začínajúceho školského roka.
7. Počtom detí a žiakov rozhodným pre pridelenie finančných prostriedkov na mzdy a prevádzku je ich počet podľa stavu k 15. septembru začínajúceho školského roka uvedených v štatistickom výkaze Škôl (MŠVVŠ SR) 40-01 .

**Čl. 3**

**Termín, spôsob a lehota poskytnutia finančných prostriedkov**

1. Výšku finančných prostriedkov oznámi Mesto Senec školám a školským zariadeniam v zriaďovateľskej pôsobnosti mesta najneskôr do 31.01.2023.
2. Finančné prostriedky poskytnuté školám a školským zariadenia v zriaďovateľskej pôsobnosti Mesta Senec z iných zdrojov mesta budú zasielané školám a školským zariadeniam na základe predloženia reálnych potrieb zo strany dotknutých subjektov, maximálne však do výšky stanovenej týmto VZN.
3. Základná umelecká škola, materské školy a školské zariadenia majú povinnosť oznámiť obci údaje podľa článku 2, odseku 7 najneskôr do 25. septembra kalendárneho roka.
4. Mesto Senec poskytne školám a školským zariadeniam vo svojej zriaďovateľskej pôsobnosti finančné prostriedky na mzdy a prevádzku mesačne vo výške jednej dvanástiny najneskôr do 25. dňa príslušného mesiaca. V prípade, že 25. deň v príslušnom mesiaci pripadne na deň pracovného pokoja, budú mu tieto finančné prostriedky poskytnuté prvý pracovný deň po dni pracovného pokoja. Mesto Senec poskytne finančné prostriedky na mzdy a prevádzku škole alebo školskému zariadeniu vo svojej zriaďovateľskej pôsobnosti na jej výdavkový účet.

**Čl. 4**

**Zúčtovanie finančných prostriedkov a jeho spôsob**

1. Školy a školské zariadenia v zriaďovateľskej pôsobnosti Mesta Senec, ktorým boli poskytnuté finančné prostriedky podľa tohto nariadenia, sú povinné pridelené finančné prostriedky zúčtovať v termínoch a spôsobom určeným zriaďovateľom.
2. V prípade, že finančné prostriedky nebudú vyčerpané do 31. decembra príslušného roka, je prijímateľ povinný nevyčerpanú časť finančných prostriedkov vrátiť späť na účet Mesta Senec do 31. decembra príslušného roka.

**Čl. 5**

**Kontrola poskytnutých finančných prostriedkov**

1. Finančnú kontrolu na úseku hospodárenia s finančnými prostriedkami pridelenými podľa tohto nariadenia vykonáva hlavný kontrolór mesta, poverení zamestnanci mesta, poslanci mesta a ostatné oprávnené orgány.

**Čl. 6**

**Záverečné ustanovenia**

* + - 1. Návrh tohto VZN, bol zverejnený na úradnej tabuli, aj na internetovej adrese mesta, v zákonne stanovenej lehote od 27.01.2023 do 06.02.2023.
      2. Mestské zastupiteľstvo v Senci sa na tomto VZN, uznieslo dňa 14.02.2023.
      3. Toto VZN nadobúda účinnosť 15-tym dňom od jeho vyvesenia na úradnej tabuli mesta. Toto VZN bolo vyvesené 15.02.2023 a účinné 01.03.2023.
      4. Dňom nadobudnutia účinnosti tohto nariadenia stráca platnosť a účinnosť doterajšie Všeobecne záväzné nariadenie č. 2/2022 v znení neskorších dodatkov o určení výšky dotácie na prevádzku a mzdy na žiaka základnej umeleckej školy, dieťa materskej školy a dieťa školského zariadenia.

**---------------------------------**

Ing. Pavol Kvál, v.r.

primátor Mesta

**Príloha č. 1**

